open-index/open-wikipedia-markdown huggingface dataset:
De Nios Stora Pris

**De Nios Stora Pris** er en svensk litteraturpris som deles ut av Samfundet De Nio. Prisen er fra 2011 på  SEK.

## Mottakere av De Nios Stora Pris

## Referanser

## Eksterne lenker
* 
* Samfundet De Nio
Ludvigsborg

**Ludvigsborg** er et tidligere tettsted i Hörby og Höör kommuner i Skåne län i Sverige. I 2015 var Ludvigsborg vokst sammen med Höör. 

I 2010 hadde tettstedet  innbyggere, hvorav  i Hörby kommune og 28 i Höör.

## Referanser
Møklandsfjorden

**Møklandsfjorden** er en fjord på nordsiden av Langøya i Bø i Vesterålen og Øksnes kommune i Nordland. Fjorden strekker seg 3,5 kilometer sørvestover til Møkland i Bø på vestsiden av fjorden, mens Nærøya i Øksnes ligger på østsiden. 

Fjorden har innløp mellom Melkarneset i vest og Slettbakkan på Nærøya i øst. Nord for fjorden kommer Stavsundet ned fra nordvest og Vinjesundet fra nordøst, på hver side av den sørlige delen av Tindsøya. Flere øyer og holmer ligger i nordenden av fjorden, som Bernforøya, Kariholmen, Slåtterøya og Nonøyan. Det er ingen bosetninger langs fjorden før man nærmer seg grenda Møkland på sørvestsiden. Her møter Møklandsfjorden og Ryggefjorden hverandre. Ryggefjorden går på østsiden av Nærøya og fortsetter videre sørover.

Området langs vestsiden av fjorden med gårdene Møkland og Andsletten var tidligere en del av Øksnes kommune, men ble overført til Bø 1. januar 1964.

## Referanser
Stegastein

**Stegasteinen** er en 3,3 meter bred og 31 meter lang gangbro, bæresystem av stål og kledd med massiv impregnert furu. Den 13 m høye konstruksjonen står frempå kanten av et stup og er et utsiktspunkt 640 moh. fra Snøvegen, fylkesvei 5627 Aurland-Lærdal, ned mot Aurland og Aurlandsfjorden. Den ble åpnet i 2006. Konstruksjonen er en del av satsingen Nasjonale turistveier i regi av Statens vegvesen.

## Referanser
Sätofta

**Sätofta** er et tidligere tettsted i Höör kommune i Skåne län i Sverige. I 2015 hadde bebyggelsen vokst sammen med Höör. 

I år 2005 hadde tettstedet 1&nbsp;160 innbyggere.
Matthew Helders

**Matt Helders** (født 7. mai 1986) er trommeslager i det suksessrike engelske bandet Arctic Monkeys. Han er med sin særpregede falsett bandets mest prominente bakgrunnssanger, og er videnkjent for sine nyskapende rytmer.

## Biografi
Matt vokste opp i High Green, en forstad til Sheffield. I samme nabolag bodde også Alex Turner og Jamie Cook, og sammen med skolevennen Andy Nicholson fikk de ideen til å starte opp et band sommeren 2001. Om dette har Helders uttalt at han så seg nødt til å ta til takke med trommene, da dette var det eneste som manglet. Han hadde aldri spilt trommer før dette, og lærte seg kunsten gjennom «trommestikkene og en bok». Arctic Monkeys ble etterhvert en realitet.

Helders har blitt beskrevet av pressen som bandets «vennlige og rolige diplomat». Han er også populær blant bandets fanskare, og er verten for bandets humoristiske videodagbøker. Etter at bandets suksess tok av, har han fortsatt beina plantet godt på jorda, og bor fremdeles i fødebyen.

## Rolle som trommis
Helders har uttalt at han var en stor hiphop-fan i tenåra, og at han fortsatt er det. Han inspireres av rytmene innenfor denne musikksjangeren, og har ellers utpekt John Bonham og Queens of the Stone Age som inspirasjoner. 

## Andre prosjekter
Helders har også prøvd seg som klesdesigner. Han designet en jakke, en munkejakke og tre t-skjorter for merket Supreme Being. Et pund for hvert solgte plagg ble donert til Arthur Rank Hospice.

Han har flere ganger opptrådd som DJ på ulike evenmenter, og har remixet en låt på to CD-singler for henholdsvis The Hives og Duran Duran. 
Det ryktes at han skal tromme på den neste skiva til The Prodigy, og han trommet også for det amerikanske bandet We Are Scientists på noen spillejobber i England våren 2008 etter at det ble kjent at deres egen trommis brøt ut av bandet.
I oktober 2008 ga han ut et samlealbum sammen med organisasjonen LateNightTaleshttps://web.archive.org/web/20081017120917/http://www.latenight-tales.co.uk/. Platen inneholder egne favoritter i sjangrene dance, hiphop og rock, og det siste sporet på skiva er en novelle skrevet og lest inn av bandkompis Alex Turner.

I januar 2016 slapp Helders ut en ny singel sammen med The Stooges vokalist, Iggy Pop. 
Sangen heter «Gardenia», der Helders spiller trommer. De andre medlemmene i denne gruppen er også Queens of the Stone Age frontmann, Josh Homme. I tillegg til multiinstrumentalist i blant annet Queens of the Stone Age og The Dead Weather, Dean Fertita.
De startet å spille inn album i januar 2015, i studioet til Josh Homme. Albumet har fått navnet *Post Pop Depression*. Det skal slippes i løpet av mars 2016.

## Trivia
* Han kjører en Opel Corsa.
* Fotballaget er Sheffield Wednesday.
* Han tok a-nivåene sine i musikk og teknologi ved Barnsley College sammen med Arctic Monkeys' frontmann Alex Turner.

## Referanser
Tjörnarp

**Tjörnarp** er et tettsted i Höör kommune i Skåne län i Sverige. I 2006 hadde tettstedet 827 innbyggere.

## Historie
Tjörnarp het opprinnelig Thyrnetorp, fikk så navnet Tiörenrup, før det fikk sitt nåværende navn. Tjörnarp har hatt bosetning i lange tider, det er blant annet dokumentert steinalderbosetning og jernaldergraver. 

På 1850-tallet begynte man å produsere tegl her, da Gunnarpsdalen var rik på leire. Det ble bygd en stor ringovn i 1898. Produksjonen av teglstein lå på om lag 3 millioner per år frem til 1958, da den store ovnen brant ned og produksjonen opphørte. I dag er ovnen en turistattraksjon og severdighet.

Da Södra stambanan ble bygd i 1860, stoppet en mengde godstog og persontog på Tjörnarps stasjon. På 1950-tallet var det mange mindre industriforetak i Tjörnarp, som Gunnarps teglfabrikk, stivelsesfabrikk, strømpefabrikk, meieri og mølle. Det var også ni pensjonater på stedet med flere feriehjem. Ett av dem finnes fremdeles, Tjörnarps kursgård, som i dag er hytteby for ferierende dansker.

Jernbanestasjonen er nedlagt og revet, men det går busser mot Höör og Sösdala. 

## Referanser


## Eksterne lenker
*
Ljungstorp och Jägersbo

**Ljungstorp och Jägersbo** er et tidligere tettsted i Höör kommune i Skåne län i Sverige, som etter 2015, regnes for å være vokst sammen med Höör.

I 2010 hadde tettstedet 401 innbyggere.

## Referanser
Bo Dahlin

**Bo Dahlin** (født 1948 i Stockholm) er professor i pedagogikk ved Karlstads universitet. Han forsker spesielt innen didaktikk, særlig filosofiske og fenomenografiske studier av læring i ulike sammenhenger, f.eks. hvordan mennesker i ulike kulturer oppfatter læring, kunnskap og forståelse.

Dahlin studerte pedagogikk, matematikk, fysikk, filosofi og religionsvitenskap. Han begynte å undervise ved den daværende Högskolan i Karlstad i 1979. Etter fire år som doktorgradsstipendiat ved Göteborgs universitet tok han sin doktorgrad innen kulturpedagogikk i 1989. I 1998 ble han utnevnt til dosent i pedagogikk ved Göteborgs universitet. Han ble utnevnt til professor i pedagogikk ved Karlstads universitet i mars 2004.

Dahlin har også hatt forskningsopphold i Nepal og Hongkong, der han har sammenlignet svenske, nepalske og kinesiske universitetsstudenters oppfatning av læring.

Sammen med psykologene Agnes Nobel og Ingrid Liljeroth gjennomførte han en større sammenligning av elever i steinerskoler og offentlige skoler i Sverige. Det treårige forskningsprosjektet påviste at elever ved steinerskoler er mindre rasistiske, mer tolerante, kjennetegnes ved større sosialt og moralsk ansvar, er mer opptatt av at valg skal bygge på egen tenkning, har mindre toleranse for mobbing, er mer opptatt av miljøspørsmål og i større grad tar høyere utdannelse.

Han har flere eksterne verv, og er bl.a. medlem av fagrådet i masterprogrammet på Rudolf Steinerhøyskolen i Oslo.

## Referanser


## Eksterne lenker
* 
*
Östra Ljungby

**Östra Ljungby** er et tettsted i Klippan kommune i Skåne län i Sverige. I 2010 hadde tettstedet 935 innbyggere.

## Referanser
Stidsvig

**Stidsvig** er et tidligere tettsted i Klippan kommune i Skåne län i Sverige, som fra 2015 regnes som å ha vokst sammen med tettstedet Östra Ljungby.  

I 2010 hadde tettstedet 754 innbyggere.

## Referanser
Krika

**Krika** er et småsted i Klippan kommune i Skåne län i Sverige.  Fram til 2005 var Krika regnet som et tettsted, og hadde da 208 innbyggere, men i 2010 var innbyggertallet sunket under 200, som er grensen for å regnes som tettsted i Sverige.

## Referanser
Angarsk

**Angarsk** (russisk: Анга́рск) er en by i Irkutsk oblast i Russland. Den ligger ved elva Angara, rundt 40&nbsp;km nordvest for Irkutsk.

Angarsk ble grunnlagt i 1948 som en industriell bosetning, og fikk bystatus 30. mai 1951.

## Demografi
Befolkningsutvikling:
:

## Økonomi og næringsliv
Næringslivet i Angarsk består av oljeindustri, maskinbygging, metallbearbeiding, treforedling, kjemisk industri og petrokjemi. Angarsk har den største industrisonen i den asiatiske delen av Russland. Angarsk er også en av det russiske atomprogrammets hovedbyer.

## Transport
Byen ligger ved den transsibirske jernbanen. Innenbys besørges kollektivtransporten av trikk, busser og rutetaxi.

## Referanser


## Eksterne lenker
* 
* Angarsks byforvaltning
* Angarsk på MojGorod.ru
* Kart over regionen
Bylbylfamilien

se tekst

**Bylbyler** (Pycnonotidae) er en fugelfamilie. 

## Delgrupper
* *[[Pycnonotus]]*
* *[[Andropadus]]*
* *[[Calyptocichla]]*
* *[[Baeopogon]]*
* *[[Ixonotus guttatus]]*
* *[[Chlorocichla]]*
* *[[Thescelocichla]]*
* *[[Phyllastrephus]]*
* *[[Bleda syndactyla]]*
* *[[Nicator]]*
* *[[Criniger]]*
* *[[Alophoixus]]*
* *[[Setornis]]*
* *[[Tricholestes]]*
* *[[Iole]]*
* *[[Ixos]]*
* *[[Hemixos]]*
* *[[Hypsipetes]]*
* *[[Neolestes]]*

## Eksterne lenker
* 
* Bulbul at Ooty
* Bulbul videos on the Internet Bird Collection
* BulBul Forum
Karlstads universitet

**Karlstads universitet** er et statlig universitet i Sverige, som ble etablert 1. januar 1999 da den tidligere *Högskolan i Karlstad* fikk universitetsstatus. Det har ca. 16&nbsp;000 studenter, 700 faste vitenskapelig ansatte og 260 doktorgradsstipendiater. Rektor er Johan Sterte. Universitetets motto er *sapere aude*.

Universitetet tilbyr undervisning innen fagområdene humaniora, samfunnsvitenskap, teknikk, pedagogikk, sykepleie og musikk (gjennom Musikhögskolan Ingesund, som i 2002 ble en del av universitetet).

Det er fra 2006 inndelt i to fakulteter:

*Fakulteten församhällsvetenskap och humaniora
*Fakulteten för naturvetenskap och teknik

Karlstads universitetsbibliotek stod ferdig i januar 2002.
## Referanser


## Eksterne lenker
*
Ann Jäderlund

**Ann Jäderlund** (født 1955) er en svensk forfatter, poet og dramatiker, bosatt på Henriksdalsberget i Nacka.

## Bibliografi

* 1985 – Vimpelstaden, dikt
* 1987 – Ivans bok, barnebok
* 1989 – Som en gång varit äng, dikt
* 1990 – Snart går jag i sommaren ut, dikt
* 1992 – Rundkyrka och sjukhuslängor vid vattnet, himlen är förgylld av solens sista strålar, dikt
* 1994 – mörker mörka mörkt kristaller, dikt
* 2000 – Kalender röd Levande av is, dikt
* 2002 – Iris bok, barnebok
* 2003 – Blomman och människobenet, dikt
* 2006 – I en cylinder i vattnet av vattengråt, dikt
* 2009 – Vad hjälper det en människa om hon häller rent vatten över sig i alla sina dagar, dikt

## Priser, utmerkelser og nominasjoner (utvalg)
* Nominert til Nordisk råds litteraturpris fra Sverige for *Djupa, kärlek, ingen. Dikter 1992–2015*   2017
* Övralidspriset 2017
* Aniara-prisen 2010
* Bellmanprisen 2009
* Doblougprisen 2004
* Gerard Bonniers lyrikpris 2004
* De Nios stora pris 2003
* Göteborgs-Postens litteraturpris 1998 
* Sveriges Radios Lyrikpris 1994
* Erik Lindegren-priset 1992
* Aftonbladets litteraturpris 1992 
* Stig Carlson-prisen

## Referanser


## Litteratur
* Brandt, Tatjana: *Livet mellan raderna: Revolt, tomrum och språkbrist i Agneta Enckells och Ann Jäderlunds tidiga poesi.* (Diss.) Nordica Helsingiensia, 38. Helsingfors universitet, 2014. ISBN 978-951-51-0472-4. . PDF-version.

## Eksterne lenker
* Albert Bonniers Förlag - Ann Jäderlund
Fjälkinge

**Fjälkinge** (tidligere dansk: **Fjelking**) er et tettsted i Kristianstad kommune i Skåne län i Sverige. Det ligger ca. 8 km øst for Kristianstad ved E22 mellom Kristianstad og Bromölla, og er det femte største tettstedet i Kristianstad kommune.

I 2010 hadde tettstedet  innbyggere.

Tettstedet vokste frem omkring jernbanestasjonen, som kom til i 1874.

Den mest kjente personen som er født i Fjälkinge, er Johan Henrik Thomander (1798&ndash;1865), professor, biskop, forfatter og representant i Svenska akademien 1855–1865 på stol nummer 18. 

I Fjälkinge er det matvarebutikk, bank, to pizzeriaer, tannlege og frisør. Inntil 1985 var det også postkontor, brannstasjon og jernbanestasjon i Fjälkinge, institusjoner som etter hvert har blitt nedlagt.

Fjälkinge skole har nå elever fra første til niende klasse, etter at skolen ble utbygd i 1996. Tidligere ble elever overført til andre skoler i kommunen når de begynte i 7. klasse. Skolen har egen idrettshall, fotballbane og basketballbane.

## Fjälkinge kirke
Fjälkinge kirke er bygd på slutten av 1100-tallet i romansk stil. Kirken har et eget museum som viser ulike gjenstander fra kirkens historie. Museet holder åpent etter gudstjenester eller etter avtale.

## Referanser


## Litteratur
**Boken om Fjälkinge* av Paul Pennlöw (1986)
**Boken om Fjälkinge II — Byn genom tiden* av Paul Pennlöw (1992)
Ovesholm

**Ovesholm** er siden 2015 del av Kristianstad i Kristianstad kommune i Skåne län i Sverige. I 2010, da tettstedet var sitt eget, hadde det 299 innbyggere.

## Referanser
Hammar

**Hammar** er et tettsted i Kristianstad kommune i Skåne län i Sverige. Bydelen ligger nord for E22 ved Nosabyvägen, mens Hammarslund ligger sør for Europaveien, ned mot Hammarsjön. I 2010 hadde tettstedet  innbyggere. De fleste bor i eneboliger.

Skolen på stedet, Hammarskolan, er en barneskole med om lag 200 elever fra 7 til 10 år.

## Referanser


## Eksterne lenker
*Kirker nær Hammar (med kart)
Natur videregående skole

**Natur videregående skole** er en friskole på Furuset i Oslo. Skolen ble opprettet i 1886 under navnet **Vinterlandbruksskolen**. Det er den eneste videregående skolen i Oslo innen utdanningsprogrammet naturbruk; den eies av en privat stiftelse. 

Skolen bygger på læring gjennom praksis og at teori og praksis er tett knyttet sammen. Formålet er å tilby yrkesfaglig og studieforberedende utdanning, samt å fremme forståelsen i samfunnet for en helhetlig forvaltning av landbruk, natur og miljø. Ved skolen kan elevene få yrkeskompetanse innen landbruk, gartneri og heste- og hovslagerfag samt spesiell studiekompetanse innen realfag eller generell studiekompetanse. Skolen har i tillegg fordypning innen hund og skog/villmark/landbruk.

## Historie
Skolen er en av Norges eldste eldste landbruks-/naturbruks-skoler. I 1886 etablerte Bastian R. Larsen og Olav Sendstad skolen under navnet Vinterlandsbruksskolen. 

Skolen ble del av det videregående skoletilbudet i 1990. Fra skolestart i august 1994 kunne skolen tilby studieretningen naturbruk. Skolen lå på den tiden i Pottemakerveien på Rødtvet, og flyttet til nåværende lokaer i 2003. Da Sogn videregående skole ble lagt ned i 2013, ble ikke naturbruksfaget videreført i tilbudsstrukturen i den offentlig videregående skolen i Oslo. Utdanningsletaten kjøper dermed plasser til Osloelever med skolerett som ønsker en utdanning innen naturbruk, på Natur videregående skole.

Frem til 2003 brukte skolen navnet *Vinterlandbruksskolen*, og hadde et kornaks som symbol, etter dette ble navn og logo endret til det som nyttes i dag.

## Rektorer
* 2023&ndash;: Hilde Iren Norvalls
* 2023: Cecilie Gudmundsen (fungerende)
* 2015&ndash;2023: Heidi Tokstad (til Lena-Valle videregående skole)
*2014&ndash;2015: Åshild Maria Eftevåg (fungerende)
* 2011&ndash;2014: Geir Lindblad
* &ndash;2011: Mali Romestrand (fungerende)

## Litteratur
* 

## Eksterne lenker
*
Balsby

**Balsby** er et tettsted i Kristianstad kommune i Skåne län i Sverige. I 2010 hadde tettstedet 430 innbyggere. Tettstedet ligger cirka seks kilometer nord for Kristianstad.

## Referanser
Everöd

**Everöd** er et tettsted i Kristianstad kommune i Skåne län i Sverige. I 2010 hadde tettstedet 885 innbyggere.

Tettstedet ligger sør for Kristianstad like ved flyplassen Kristianstad Airport.

## Referanser
Östra Sönnarslöv

**Östra Sönnarslöv** er et tettsted i Kristianstad kommune i Skåne län i Sverige. I 2010 hadde tettstedet 294 innbyggere.

Östra Sönnarslöv ligger ved foten av Linderödsåsen, og bygden har et meget variert og kupert terreng. Östra Sönnarslöv er høyst sannsynlig et meget gammelt bebyggelsesnavn. Löv-navnene er sjeldne i Sverige, og har sin opprinnelse i det danske «lev», som betyr etterlevning, et arvegods fra en person. «Sönnarslöv» betyr altså at noen med navnet Sonner eller Sender en gang fikk området i arv, sannsynligvis før kristendommen kom til Skåne.

Området er rikt på fornminner fra bronsealderen og vikingtiden.

Herrelaget til fotballklubben Östra Sönnarslövs IF spiller i 7. divisjon (avd. NÖ Skåne).

## Referanser


## Eksterne lenker
* 
* Informasjon om Östra Sönnarslöv på Kristianstad kommunes nettsider
Tsjegem

**Tsjegem** (russisk: Чеге́м) er en by i republikken Kabardino-Balkaria i Russland. Den ligger rundt 10&nbsp;km nord for Naltsjik. Innbyggertall: 17&nbsp;893 (folketelling 2002).

Bosetningen fikk status som bymessig bosetning i 1972, og bystatus ble innvilget i 2000.

## Referanser
Majskij

**Majskij** (russisk: Ма́йский) er en by i republikken Kabardino-Balkaria i Russland. Den ligger rundt 40&nbsp;km nordøst for Naltsjik. Innbyggertall: 27&nbsp;037 (folketelling 2002).

Den russiske militære utposten *Prisjib* ble grunnlagt på stedet i 1819. Den ble omorganisert til stanitsaen *Prisjibskaja* i 1829. I 1875 ble jernbanestasjonen *Kotljarevskaja* bygget tre kilometer sør for stanitsaen, og i 1888 dannet det seg en bosetning rundt den. I 1920 ble bosetningens navn endret til *Prisjibskij*, og i 1925 til Majskij. I 1959 ble bosetningen og stanitsaen slått sammen til den bymessige bosetningen Majskij. Bystatus ble innvilget i 1965.

## Referanser


## Eksterne lenker
*
Diamantindustri i Israel

**Diamantindustrien i [[Israel]]** er viktig verdensprodusent innen produksjon av slepne diamanter for grossister.

## Handelsinfrastruktur

Industrien er plassert i «diamantdistriktet», lokalisert i Ramat Gan i Tel Aviv-distriktet. Komplekset er satt sammen av fire bygninger, innbyrdes forbundet med gangveier. Hele handelsoperasjonen finner sted i komplekset. Diamond Tower i distriktet innehar verdens største diamanthandelsplass.

## Industriens prinsipper
Den israelske diamantindustrien garanterer for at alle diamanter er 100 % naturlig laget, og deltar i Kimberley-prosessen, en autorisasjonplan med mål å forsikre mot at bloddiamanter når markedet.

## Historie
Siden det femtende århundre, da en jødisk diamantsliper fra Antwerpen, Lodewyk van Berken, oppfant scaifen, har diamantkutting vært et tradisjonelt jødisk håndverk.

Den israelske diamantindustrien begynte i 1937, før Den israelske selvstendighetserklæringen, når den første diamantpussingsfabrikken åpnet i Petah Tiqwa. Etter at staten ble etablert endret forbrukerøkonomien seg til en krigsøkonomi. Dette kom samtidig som høyden på diamantkrisene, da mange krigsherjede økonomier kjempet for å reetablere seg. Siden da har industrien fortsatt å vokse, og dermed produsert en verdensleder innen diamantindustri.

## Referanser
Nartkala

**Nartkala** (russisk: Нарткала) er en by i republikken Kabardino-Balkaria i Russland. Den ligger 25&nbsp;km nordøst for Naltsjik. Innbyggertall: 33&nbsp;775 (folketelling 2002).

Den ble grunnlagt i 1913 som jernbanestasjonen *Doksjukino*. Bystatus ble innvilget i 1955.  I 1967 ble navnet endret til Nartkala 1967.

## Referanser
Terek

**Terek** kan vise til:

*Terek (elv) – ei elv i Georgia og Russland
*Terek (Russland) – en by i Russland
*Terek (Kirgisistan) – en by i Kirgisistan
*FK Terek Groznyj – en fotballklubb
*Tereksnipe – en vadefugl
Terek (Russland)

**Terek** (russisk: ) er en by i republikken Kabardino-Balkaria i Russland. Den ligger ved elva Terek, rundt 40&nbsp;km øst for Naltsjik. Innbyggertall: 20&nbsp;255 (folketelling 2002).

Den ble grunnlagt i 1876. Bystatus ble innvilget i 1967.

## Referanser
Israels statsminister

**Israels statsminister** er lederen i den israelske regjeringen og den mektigste politiske embetsmannen i Israel (Israels president har en symbolsk rolle). Hen har den utøvende myndighet i landet, og har offisielt tilholdssted i Jerusalem. Den nåværende statsministeren er Benjamin Netanyahu fra partiet Likud, den 15. personen som innehar stillingen (ekskludert vikarer).

Etter et valg nominerer presidenten en statsminister etter å ha spurt partilederne hvem de støtter til å få posisjonen, selv om det fra 1996 til 2001 ble valgt statsminister ved separert valg fra resten av Knesset.

På hebraisk er stillingen kalt *Rosh HaMemshala* (, bokstavelig *leder for regjering*), et uttrykk som også gjelder for utenlandske statsministre. Av og til brukes tittelen «premier» når man refererer til statsministeren.

## Liste over Israels statsministre
Totalt tretten personer har vært statsminister i Israel, inkludert nåværende. Fire av disse har tjent ved to separate tidsperioder og én i tre.

## Fotnoter


## Eksterne lenker
*
Specialist Crime Directorate (Storbritannia)

**Specialist Crime Directorate** (SCD) var fra 2002 til 2012 en av divisjonene i London Metropolitan Police Service. SCD håndterte saker innenfor et vidt spekter, inkludert drap og organisert kriminalitet. Det var Storbritannias ledende politistyrke innenfor områder som internettkriminalitet, seksualkriminalitet og kidnappinger, gisseltakning og bestillingsdrap.

Specialist Crime Directorate ble i 2012 slått sammen med Central Operations til den nye enheten Specialist Crime & Operations, som senere ble splittet opp igjen slik at Operations ble overført til Met Operations og Specialist Crime ble innlemmet i hovedkvarteret til enheten Frontline Policing.

Direktoratet var delt opp i flere grener, deriblant:

* Homicide (SCD1) – etterforsket de fleste drap i London
* Forensic Services (SCD4) – åstedsetterforskning, herunder sikring av fingeravtrykk og fotografering.
* Child Abuse Investigation Team (SCD5) – Child Abuse Investigation Teams håndterte nesten alle saker knyttet til barnemishandling, inkludert drap.
* Economic and Specialist Crime (SCD6) – avsnittets ansvarsområde dekket miljøkriminalitet, smugling av antikviteter, bedrageri og kriminalitet knyttet til datamaskiner.
* Serious and Organised Crime (SCD7) – tok hånd om blant annet kidnapping og gisseltaking.
** Ran ble håndtert av Flying Squad, som var en del av SCD7.
* Trident and Trafalgar (SCD8) – Trident etterforsket våpenkriminalitet i det svarte gjengmiljøet, inkludert drap. Trafalgar tok hånd om all annen våpenkriminalitet som ikke faller inn under noen av de andre avsnittenes ansvarsområde.
* Covert Policing (SCD10) – SCD10s ansvarsområde var hovedsakelig overvåking.
* Intelligence (SCD11) – sørget for etterretningsutstyr til resten av politistyrken.

## Eksterne lenker
*  Official SCD website
*  Metropolitan Police Crime Academy
*  Metropolitan Police Leadership Academy
Prokhladnyj

**Prokhladnyj** (russisk: Прохладный) er en by i republikken Kabardino-Balkaria i Russland. Den ligger ved elva Malka, rundt 40&nbsp;km nordøst for Naltsjik. Innbyggertall: 61&nbsp;800 (folketelling 2002).

Den ble grunnlagt i 1765. Bystatus ble innvilget i 1937.

## Referanser


## Eksterne lenker
* Info om Prokhladnyj (russisk)
Offentlig skole

**Offentlig skole** er et skoleslag som eksisterer i de fleste land i verden. Begrepet brukes bare om skoler fra barneskolenivå opp til gymnasienivå (i Norge: videregående skole), og omfatter således ikke høyere utdannelse.

Offentlige skoler er preget av stor variasjon fra land til land. Innholdet i undervisningen er vanligvis bestemt av myndighetene.

Offentlige skoler skiller seg fra privatskoler ved at undervisningen i regelen er gratis (men i mange tilfeller må foreldrene eller elevene selv bekoste læringsmateriell). Ofte vil det være en kvalitetsmessig forskjell mellom offentlige skoler og privatskoler, der de foreldrene som har råd til det sender barna på privatskole. Dette gjelder ikke bare i den tredje verden, men også i vestlige land. Hvor godt utbygget de offentlige skolene er varierer fra land til land.

I Norge har myndighetene lenge bekostet driften av skoler som tilbyr undervisning opp til en viss alder. Det offentlige skoletilbudet har blitt utvidet i moderne tid, slik at myndighetene fra ca. 1920 også tilbød undervisning på gymnasienivå.
Pu’er

**Pu'er** (kinesisk: 普洱; pinyin: *Pǔ'ěr*; Wade-Giles: *P'ǔ-ěrh*) er et byprefektur i den kinesiske provins Yunnan. Det dreier seg om det gamle byprefekturet **Simao** 思茅市; navneskiftet fant sted 8. april 2007. Da fikk også noen underordnede jurisdiksjoner nye navn.

Pu'er har et areal på 45.385 km². Det grenser til tre utland: Myanmar, Laos og Vietnam.

I 2004 var befolkningen på ca. 2,36 millioner. 

Pu'er-teen, en av Kinas mest kjente tesorter kommer fra dette prefekturet, fra fylket Ning'er (før april 2007: *Pu'er*) ikke langt fra prefekturets hovedsete Simao.

## Administrative enheter
Byprefekturet Pu'er har jurisdiksjon over ett distrikt (区 *qū*) og 9 autonome fylker (自治县 *zìzhìxiàn*).

## Samferdsel
Kinas riksvei 213 løper gjennom området. Den begynner i Lanzhou i Gansu og fører via Chengdu og Kunming til byen Mohan ved grenseovergangen til Laos. 

Kinas riksvei 323 løper gjennom området. Den begynner i Ruijin i provinsen Jiangxi og fører gjennom Guangdong og Guangxi og ender opp i Lincang i Yunnan, på grensen mot Burma.
## Eksterne lenker
*
Bama

**Bama** kan være:

*Det norske distributørselskapet BAMA Gruppen for frukt og grønnsaker
*Fylket Bama i Hechi i den autonome region Guangxi i Folkerepublikken Kina
Shizuishan

**Shizuishan** (kinesisk: 石嘴山市, pinyin: *Shizuishan Shì*) er et byprefektur i den autonome region Ningxia i Folkerepublikken Kina. 

Her er Shizuishan kullkraftverk lokalisert.

## Administrative enheter
Byprefekturet Shizuishan har jurisdiksjon over 2 distrikter (区 *qū*) og ett fylke (县 *xiàn*). 

## Samferdsel
Kinas riksvei 109 løper gjennom området. Den knytter Beijing sammen med Lhasa i Tibet. Den løper vestover fra Beijing via Datong, Yinchuan, Lanzhou og Xining til Golmud før den vender sørvestover mot Lhasa.

Kinas riksvei 110 løper gjennom området. Den begynner i Beijing men følger en mer nordlig rute. Den passerer gjennom Zhangjiakou, Jining, Hohhot og Baotou til den ender i Yinchuan.
Zhongwei

**Zhongwei** (kinesisk: 中卫; pinyin: *Zhōngwèi*) er et byprefektur i den autonome regionen Ningxia Hui i Folkerepublikken Kina. 

## Administrative enheter
Byprefekturet Zhongwei har jurisdiksjon over ett distrikt (区 *qū*) og 2 fylker (县 *xiàn*). 

## Eksterne lenker
* 
* Zhongwei faxian xibei zui gulao tongkuang yizhi
Noah Cyrus

**Noah Lindsey Cyrus** (født 2000) er en amerikansk skuespiller og sanger.

Hennes far er contrysangeren Billy Ray Cyrus og hennes mor er Leticia «Tish» Cyrus. Hun har to eldre halvbrødre, Christopher Cody og Trace, sistnevnte er sanger og gitarist i et elektronisk rockeband i California kalt Metro Station. Hun har også en eldre halvsøster Brandi, en eldre bror Braison og en eldre søster Miley. Noahs bestefar på farssiden er den avdøde Ron Cyrus, politiker for demokratene i Kentucky.

Noah har blant annet sunget med Tor Magne Hellesland for barnefilmen *Ponyo.*

## Filmografi
Hannah Montana (5 episoder, 2006-2007)
* Everybody Was Best Friend Fighting (2007) TV episode – jenta med is
* Achey Jakey Heart: Part 2 (2007) TV episode – jenta med is
* Torn Between Two Hannahs (2006) TV episode – jente
* Oh Say, Can You Remember the Words? (2006) TV episode – jenta med is
* It's a Mannequin's World (2006) TV episode – lille Shopper

Doc – Gracie Hebert (6 episoder, 2003-2004)
* Till We Meet Again (2004) TV episode – Gracie Hebert
* Blindsided (2004) TV episode – Gracie Hebert
* The Great Wall (2004) TV episode – Gracie Hebert
* Modelrageous (2004) TV episode – Gracie Hebert
* Who Wants to Be a Millionaire (2004) TV episode – Gracie Hebert

## Referanser


## Eksterne lenker
* 
* 
* 
*
Hewa Bora Airways Flight 122

**Hewa Bora Airways-flyulykken 2008** var en flyulykke i Den demokratiske republikken Kongo i 2008 der et fly fra *Hewa Bora Airways* styrtet like etter avgang. 75 mennesker ble drept i ulykken.

Den 15. april 2008 styrtet et McDonnell Douglas DC-9-51 fra Hewa Bora Airways inn i et bolig- og butikkområde i Goma, Den demokratiske republikken Kongo, like sør for Goma International Airport.

## Referanser


## Eksterne lenker
* Dozens killed as DC-9 jet crashes in Congo *[[Houston Chronicle]]*
* African air crash kills 75; 15 survive *[[CNN]]*
* Video footage of disaster
* Crash survivor: God 'still has work for us to do'
Patrick Hillery

**Patrick John Hillery** (irsk: ***Pádraig Seán Ó hIrighile***, født 1923–2008) var en irsk politiker (Fianna Fáil). Han var Irlands sjette president (1976–1990), statsråd (1959–1973) og kommissær i Europakommisjonen (1973&ndash;1976).

Hillery ble innvalgt i parlamentet i 1951. Han vant gjenvalg og satt som parlamentsmedlem fram til 1973. I 1959 ble han første gang statsråd i Utdanningsdepartementet, en post han hadde til 1965. Han var deretter statsråd for industri og handel (1965–1966), arbeidsminister (1966–1969) og utenriksminister (1969–1973). Etter at Irland i 1972 gikk med i Det europeiske fellesskap ble Hillary landets første kommissærer. Han satt som kommissær for sosiale spørsmål og var kommisjonens visepresident inntil han i 1976 ble valgt til Irlands president. Han ble innsatt 3. desember 1976 og satt i embetet fram til 1990.

Hillary var utdannet lege. 

## Referanser


## Eksterne lenker
* 
*
Ivar Fonnes

**Ivar Fonnes** (født 24. mai 1944) er en norsk arkivar, og fra 2006-2014 riksarkivar i Norge, det vil si leder av Arkivverket og Riksarkivet.

Han er utdannet cand. philol ved Universitetet i Oslo med hovedfag i historie. Fonnes ble ansatt som leder for Riksarkivets EDB-avdeling i 1983. Før dette jobbet han ved Universitetet i Oslo som EDB-konsulent, amanuensis og førsteamanuensis. I 1990 ble han utnevnt til avdelingsdirektør og leder for en av Riksarkivets storavdelinger. Før han ble riksarkivar 1. august 2006, var han assisterende direktør i Riksarkivet.

Fonnes har vært leder for videreutviklingen av NOARK-standarden for elektronisk journalføring og arkivering. Han har var leder for det offentlige utvalget som laget *NOU 2005:6 Siste stopp for pasientjournalene*. Han har skrevet *Arkivhåndboken for offentlig forvaltning*.

## Eksterne lenker
* «Ivar Fonnes tiltrådte i embetet som Riksarkivar i dag, 1. august» på Arkivverket.
* BT, 30.07.06: Historieinteresserte vestlendinger.
* NOU 2006:5 Siste stopp for pasientjournalene.
Markedskommunikasjon

**Markedskommunikasjon** omfatter budskap og relaterte media som brukes av tilbydere i et marked for å kommunisere med kunder og potensielle kunder. Markedskommunikasjon er en form for massekommunikasjon, men er begrenset til kommunikasjonsaktiviteter som iverksettes med et kommersielt mål, dvs. for å forberede, motivere til eller utløse en økonomisk transaksjon mellom tilbyder og kunde.  Det dreier seg altså om subjektive budskap utformet på avsenders premisser, ofte også med en emosjonell kontekst som har til hensikt å påvirke en kjøpsprosess i ønsket retning, og ikke om faktuelle eller objektive budskap som har til hensikt å opplyse, informere eller bygge kunnskap.

Markedskommunikasjon er et fagfelt innen markedsføring. Utøvere av markedskommunikasjon finnes innenfor virksomheter som driver med markedsføring, merkevarebygging, direkte markedsføring, reklame, grafisk design, pakningsutforming og -produksjon, informasjon og samfunnskontakt, promotering, sponsing, salg, SP og tele- og internettmarkedsføring.

Markedskommunikasjon har fokus på å utvikle og presentere konsistente og målgruppetilpassede budskap i alle mulige kanaler for å bygge merkevarer og legge grunnlag for, forberede og forenkle økonomiske transaksjoner, dvs kjøpsbeslutninger.

Innen markedskommunikasjon arbeider fagfolk innen en lang rekke profesjoner som spenner fra det å skape idéer, vurdere mediabruk, budsjettere til å måle og analysere effekter av gitte kommunikasjonstiltak.

Markedskommunikasjon dreier seg om vanligvis om produkter og tjenester mens virksomhetskommunikasjon er en deldisiplin som tar utgangspunkt i selve selskapet/konsernet/bedriften og posisjonering av dette i forhold til profesjonelle aktører som investorer og myndigheter. I nesten alle bedrifter er markedskommunikasjon en viktig del av ledelsens oppgaver som del av en drifts- og markedsstrategi for bedriften.

## Referanser
Kiryat Gat

**Kiryat Gat** (hebraisk: , arabisk: ) er en by i Sørdistriktet i Israel. Den ligger 56 km sør for Tel Aviv, 43 km nord for Beersheba og 68 km fra Jerusalem.

## Etymologi
Kiryat Gat er oppkalt etter Gat, en av de store fem byene for Filisterne. På hebraisk betyr «gat» *vinpresse*. På slutten av 1950-åra fant arkeologene ruiner i nærmeste tell (Tel Erani/Tel Gat), som ved en feil ble tatt for å være filisternes by Gat. Det mer sannsynlige stedet for den virkelige Gat ble senere oppdaget 13 km mot nordøst i Tell es-Safi. Gat var hjembyen til den bibelske kjempen Goliat.

## Historie
Kiryat Gat ble grunnlagt i 1955 som en utviklingsby av 18 familier fra Marokko mellom ruinene av de arabiske byene al-Faluja og Iraq al-Manshiyya, som ble nedlagt og ødelagt under den arabisk-israelske krig i 1948.

Byen ble fort utvidet, og befolkningen økte fra 4&nbsp;400 innbyggere i 1958 til 17&nbsp;000 i 1969, hvorav de fleste var fra Nord-Afrika. Byens økonomi ble til å begynne med basert på videreutvikling av landbruksprodukter fra Lakish-regionen, slik som bomull og ull. I desember 1972 fikk Kiryat Gat status som by, og ble med det Israels 31. største by.

## Demografi
Ifølge Israels statistiske sentralbyrå var befolkningen på 47&nbsp;600 i 2005. Den etniske andelen av byen var for det meste jødisk og andre ikke-arabere. I begynnelsen var Kiryat Gat populær blant mizrahiske jøder. Etter masseimmigrasjonen av jøder fra Sovjetunionen, utgjorde disse en tredjedel av byens befolkning.

## Økonomi
Polgat tekstilfabrikk var den viktigste kilden til arbeidsplasser frem til den stengte i 1990-åra. I 1999 åpnet Intel en fabrikk, kjent som Fab 18, for å produsere Pentium 4-fliser og flashminner. Intel mottok $525 million fra den israelske regjeringen for å bygge fabrikken. 

I februar 2006 ble hjørnesteinen for Intels andre Kiryat Gat-fabrikk, Fab 28, lagt, med tanke på å starte produksjonen i den andre halvdelen av 2008. På grunn av dette er Kiryat Gat en av byene med lavest arbeidsledighet i Israel.

## Sport
Byens fotballag, Maccabi Kiryat Gat, kvalifiserte til Ligat ha'Al i 2001, men rykket ned i slutten av første sesong i første divisjon. Siden da har finansielle problemer ført til at klubben har blitt degradert til Liga Alef (fjerde divisjon), hvor de fortsatt er i dag.

## Notable personer fra byen
* Ninet Tayeb, israelsk sanger og skuespiller, vinner av Kokhav Nolad

## Referanser


## Eksterne lenker
*
Flyleaf

**Flyleaf** er et amerikansk rockeband som ble dannet i Belton og Temple i Texas i 2002. Fra 2003-2005 spilte de mye i USA før de ga ut sin første plate i 2005, med tittelen *Flyleaf*. Platen solgte over . Etter det gav de ut *Memento Mori* (2009) og *Remember To Live* (2010). Alle medlemmene i bandet er kristne men Vokalist Sturm synest ikke det gjør Flyleaf et band for bare kristne. 

Lacey Sturm annonserte i oktober 2012 at hun ønsker å trekke seg tilbake, og prioritere annerledes. 
Pat Seals informerte samtidig at Kristen May, fra bandet Vedera, vil overta som vokalist etter Lacey.  

## Bandmedlemmer
*Kristen May - Vokalist
*Sameer Bhattacharya – Gitar
*Jared Hartmann –  Gitar (rytmisk)
*Pat Seals – Bass, bakgruns vokalist 
*James Culpepper – Trommer, perkusjon

Alle medlemmer borsett fra Seals, var med fra 2000. Seals ble med i 2002.

## Diskografi

* *[[Flyleaf (album)|Flyleaf]]* (2005)
* *Memento Mori* (2009)
* *[[ Flyleaf(album)|Remember To Live]]* (2010)
* *[[ Flyleaf(album)|New Horizons]]* (2012)

 
## Eksterne lenker
*
Profil (andre betydninger)

**Profil** har flere betydninger:
* *[[Profil]]*, norsk litteraturtidsskrift 1966-1989
* Profil (form), formen på omriss av en teknisk konstruksjon, et bygg, en gjenstand  og liknende, det vil si et sidebilde, gjerne skjematisk og enten gjengitt som lengdeprofil eller tverrprofil (tverrsnitt)
* Profil (kontur), kontur eller ytterlinje
* Profil (hode), bilde av et ansikt sett fra sida i motsetning til forfra
* Profil (geologi), strukturgeologisk profil, et snitt av fjell, berggrunn eller løsmasser i geologi
* Profil (image), identitet / image, hovedinntrykk eller særpreg, gjerne konstruert eller tydeliggjort gjennom profilering
* Grafisk profilering
Erosjonssirkel

En **erosjonssirkel**, eller **makhtesh** (hebraisk:,  flertall:  - «makhteshim») er en geologisk landform ansett som unik for Negevørkenen i Israel og Sinaihalvøya.

Landformen er spesielle kratere som har bratte sider og omgir en dyp, lukket kløft som vanligvis er et enkelt, uttørket wadi. Kløftene grenser til vegetasjon og jord, og i selve grøfta finnes det mange forskjellig fargede steiner og diverse fauna og flora som har blitt utviklet og bevart over millioner av år. Den best kjente (og største) erosjonssirkelen er Ramon-krateret i Negevørkenen.

## Eksterne lenker
*
Flight International

***Flight International*** (eller kun *Flight*) er globalt ukentlig tidsskrift om fly og luftsport som produseres i Storbritannia. Det ble grunnlagt i 1909 under det mer omstendelige navnet «A Journal devoted to the Interests, Practice, and Progress of Aerial Locomotion and Transport», og er det eldste uavbrutte tidsskrift i verden om nyheter om fly og luftsport. Med journalister og bidragsytere verden over gir bladet et global dekning av flyproduksjon og luftsport innenfor flytransport, flyselskap, forsvar, og romfart. Magasinet har sine kjente tekniske illustrasjoner med tverrsnitt av fly, prøveflyvninger med nye fly og analyser.

## Referanser


## Eksterne lenker
* Flightglobal.com
* ''Flight''s tekniske tverrsnittillustrasjoner (''cutaways'')
* Flight Line Arts 
* Reed Business Information
* Reed Elsevier
Ilke Wyludda

**Ilke Wyludda** (1969–2024) var en tysk diskoskaster som representerte Øst-Tyskland før Tysklands gjenforening. Hun satte elleve juniorrekorder i diskos og to i kule og ble juniorverdensmester. Hennes juniorverdensrekord i diskos på 74,40&nbsp;m fra 1988 var per 2024 fortsatt gjeldende U20-rekord. Året etter kastet hun 74,56&nbsp;m som var hennes personlige rekord og fortsatt (per 2024) er det nest lengste kastet i verden.

Mellom 1989 og 1991 vant hun 41 strake seiere, og ble kun slått av Tsvetanka Khristova under VM 1991. Wyludda vant aldri VM men hun ble olympisk mester i OL 1996. Hun la opp i 2001.

Etter en bakterieinfeksjon med påfølgende sepsis måtte Wyludda amputere det høyre benet nedenfor kneet. I 2020 måtte hun også amputere det venstre benet nedenfor kneet.

Etter den første amputasjonen gjorde Wyludda comeback på friidrettsbanen som parautøver, hvor hun satte verdensrekorder, tok medaljer og deltok blant annet i paralympiske sommerleker 2012.

Wyludda døde i 1. desember 2024 etter alvorlig sykdom.

## Utmerkelser
* 1996: *Silbernes Lorbeerblatt*

## Referanser


## Eksterne lenker
*
Kupering

**Kupering** er unødvendig amputasjon av plantedeler eller kroppsdeler hos dyr (helst hunder og hester), det siste et (kirurgisk) inngrep av rent kosmetiske årsaker. Kupering av kroppsdeler av kosmetiske årsaker er ikke lenger tillatt i Norge og en rekke andre land, ut ifra hensynet til dyrenes velferd.

De to mest vanlige formene for kupering er såkalt *ørekupering* og *halekupering*. Tidligere var det svært vanlig å kupere halen  og/eller ørene på mange hunderaser, i den hensikt å gi hunden et annet kosmetisk uttrykk enn det opprinnelige. Ørenes ytterkanter ble klippet på en slik måte at naturlig hengende ører fremsto som tilnærmet spisse og stående, mens halen ble kortet inn til en liten stump eller en litt lengre stump, avhengig av rasen. Eksempler på hunderaser som har hatt tradisjon med både hale- og ørekupering er riesenschnauzer, dvergschnauzer, boxer, dobermann, rottweiler, bulldog, grand danois, pinscher og en rekke terriere med flere. Spaniels er eksempler på hunderaser som har hatt tradisjon med bare halekupering.

I Norge ble ørekupering forbudt i 1954, mens halekupering var tillatt fram til 1. juni 1988. Mattilsynets forskrift nr. 614 har som formål å hindre øre- og halekupering hos hunder. Det er også forbudt å konkurrere med hunder som er øre- og/eller halekupert selv om hunden er importert fra land der slike inngrep er lovlig. Mattilsynets forskrift har dog et unntak og kan tillate hund og fører dispensasjon til å konkurrere, dersom hunden av veterinærmedisinske årsaker har amputert halen og veterinærattest med begrunnelse av inngrepet er fremlagt. I slike tilfeller fremmes søknaden om dispensasjon av Norsk Kennel Klub (NKK) sentralt, for så å bli behandlet av Mattilsynet. 

Hos hunden er halen et viktig kommunikasjonsredskap. Hunder med kupert hale har derfor et mindre tydelig kroppsspråk enn hunder med hel hale.

## Referanser
Antoine de la Roché

**Antoine de la Roché** (også stavet *Antonio de la Roché*, *Antonio de la Roca* og *Anthony de la Roché*) var en engelsk handelsmann født i London. Hans far var en fransk hugenot og hans mor engelsk. Under en handelsreise mellom Europa og Sør-Amerika kom han ut av kurs og ble den første til å oppdage Sør-Georgia. Oppdagelsen var den første av land sør for den antarktiske konvergens.

## Oppdagelsen av Sør-Georgia

Etter å ha kjøpt et 350-tonns skip i Hamburg og fått tillatelse fra spanske myndigheter til å drive handel med Spansk Amerika kom de la Roché til Kanariøyene i mai 1674 og i oktober samme år kom han frem til Callao i visekongedømmet i Peru. På hans tilbaketur i april 1675 fra Chiloé i Chile til Baía de Todos os Santos i Bahia i Brasil ble han overrasket av en storm ved Isla de los Estados ved Ildlandet og blåst ut av kurs. De søkte ly i Drygalskifjorden på Sør-Georgia.

Neste dag klarnet været opp og seilasen mot Brasil fortsatte. Antonio de la Roché kom til Salvador og deretter til La Rochelle i Frankrike 29. september 1675.

James Cook kjente til Antoine de la Roché oppdagelse og nevnte dette i sin skipslogg ved ankomst til Sør-Georgia 14. januar 1775. Cook og hans mannskap var de første til å gå i land på Sør-Georgia. Øya ble kartlagt og tatt i besittelse på vegne av den britiske monarken. Øya ble navngitt *Isle of Georgia* etter Georg III av Storbritannia.

## Gough Island

Flere dager etter at de forlot Sør-Georgia kom de over en ny ubebodd øy, hvor de fant vann, ved og fisk. De oppholdt seg seks dager på øya uten å se tegn til andre mennesker. De antas at de var de første til å få i land på Gough Island, en øy som ble oppdaget av portugiseren Gonçalo Álvarez i 1505 eller 1506.

## Annet

Roché Peak, det høyeste punktet på Birdøya på Sør-Georgias nordspiss er oppkalt etter Antoine de la Roché.

## Referanser
HMAS «Adelaide» (FFG01)

**HMAS «Adelaide»** var en australsk fregatt i Adelaide-klassen. Skipet ble bygget basert på US Navy sin Oliver Hazard Perry-klassen fregatter. Den ble tatt ut av tjeneste 19. januar 2008 for å finansiere oppgraderingen av fire andre fregatter i Adelaide-klassen. Skipet ble senket 13. april 2011 utenfor kysten av Terrigal for å bli brukt som vrak for dykkere.

## Referanser




## Litteratur

* 

## Eksterne lenker

*  RAN sin side om HMAS «Adelaide» - besøkt 18. april 2008
Vestbredden og Gazastripens politiske status

**[[Vestbredden]] og [[Gazastripen]]s politiske status** er et av de kraftigst omdiskuterte stridspunktene i Midtøsten-konfliktene. Mange forskjellige konferanser og forhandlinger har vært avholdt for å avgjøre Vestbredden og Gazastripens status (se De palestinske territoriene).

Oslo-avtalen mellom Israel og PLO, signert i Washington den 13. september 1993, satte en overgangsperiode på under fem år med palestinsk midlertidig selvstyre over Vestbredden og Gazastripen. Ifølge Oslo-avtalen godtok Israel å anerkjenne Vestbredden og Gazastripen som en separat territorial enhet, så vel som at de overførte en viss makt og ansvar til Den palestinske selvstyremyndigheten, som innbefatter Palestinas lovgivende forsamling valgt i januar 1996, som en del av de midlertidige løsningene for Vestbredden og Gazastripen.

Overføring av makt og ansvar for Gazastripen og Jeriko fant sted overensstemmende med Kairo-avtalen mellom Israel og PLO den 4. mai 1994. For andre deler av Vestbredden fant overføring av makt sted overensstemmende med Interimsavtalen mellom Israel og PLO den 24. september 1995, Wye-avtalen mellom Israel og PLO den 23. oktober 1998 og Sharm el-Sheikh-avtalen den 4. september 1999.

Oslo-avtalen sørger for at Israel beholder ansvaret for ekstern og intern sikkerhet og offentlig orden i jødiske bosetninger og innbyggere i overgangsperioden. Direkte forhandlinger for å avgjøre Gazastripen og Vestbreddens permanente status begynte i september 1999 etter et forhandllingsopphold på tre år, men ble avsporet av den andre intifada som begynte i september 2000.

I 2003 presenterte Israels regjering en plan for full tilbaketrekning fra Gazastripen og deler av Nord-Vestbredden innen slutten av 2005. Dette ble kjent som Israels ensidige frigjøringsplan. Den palestinske selvstyremyndigheten var positiv til denne planen, men kunngjorde at inntil spørsmålet om endelig status var avgjort, ville de anse Gazastripen som under israelsk okkupasjon. Mange israelere motsatte seg planen, og spenningen var høy i Israel både før og etter at frigjøringsplanen ble godkjent av Knesset den 16. februar 2005.

I juni samme år fjernet Israels forsvar og israelsk politi med makt alle jøder som ikke frivillig hadde forlatt bosettingene på Gazastripen. Israel fullførte tilbaketrekningsplanen den 12. september 2005.

Siden 2000 er det meste av Vestbredden under israelsk kontroll, selv om omtrent 42%, i forskjellig grad, er selvstyrt av den Fatah-dominerte, palestinske myndigheten. Gazastripen er under Hamas' kontroll, men har vært sanksjonert med en våpenblokade fra Israel og Egypt for å hindre Hamas i å ruste opp militært. Dette har likevel ikke hindret Hamas i jevnlig å gjennomføre serier med rakettangrep mot sivile mål i Israel, der israelske motangrep har resultert i store materielle ødeleggelser og tap av menneskeliv på den tett befolkede Gazastripen.

## Referanser
Forvellede masser

**Forvellede masser** er fellesnavnet på mat som blir forvellet når den blir lagd. Forvellede masser brukes blant annet til vannbakkels. Forvellede masser består av vann, mel, smør og egg, og forvellede masser som blir brukt til desserter inneholder også sukker. Eggene bør være romtemperert, så temperaturen på massen og eggene er mest mulig lik. Ved for store temperaturforskjeller skiller massen seg lett. Å forvelle betyr å gi et lett oppkok.

## Se også
* Rørte masser
* Piskede masser

## Litteratur
*